Document ID: 32005D0167

KOMISSION PÄÄTÖS,
tehty 28 päivänä helmikuuta 2005,
eläinten hyvinvoinnista helmikuussa 2004 pidetyn Maailman eläintautijärjestön maailmankonferenssin asiakirjojen julkaisemiseen cd-romin muodossa annettavasta yhteisön rahoituksesta
(2005/167/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 20 artiklan,
sekä katsoo seuraavaa:
(1)
Päätöksen 90/424/ETY mukaisesti yhteisö toteuttaa tai auttaa jäsenvaltioita toteuttamaan yhteisön eläinlääkintälainsäädännön ja eläinlääkintäalan koulutuksen kehittämiseen tarvittavia teknisiä tai tieteellisiä toimia.
(2)
Yhteisö laatii ja levittää Maailman eläintautijärjestön (OIE:n) maailmankonferenssiin liittyvää teknistä ja tieteellistä materiaalia osana yhteisön eläinlääkintälainsäädännön ja eläinlääkintäalan koulutuksen kehittämistä.
(3)
Yhteisön rahoitusosuudesta vuonna 2004 pidettävään eläinten hyvinvointia koskevaan Maailman eläintautijärjestön (OIE) maailmankonferenssiin 5 päivänä joulukuuta 2003 tehdyssä komission päätöksessä 2004/72/EY (2) hyväksytään 40 000 euron enimmäismäärään asti Euroopan unionin vuoden 2003 talousarvion budjettikohdasta B1-331 rahoitettava toimi vuonna 2004 pidettävään eläinten hyvinvointia koskevaan OIE:n maailmankonferenssiin liittyvän teknisen ja tieteellisen materiaalin julkaisemiseksi ja levittämiseksi.
(4)
Vaikka paperituloste konferenssin asiakirjoista tuotettiin ja laitettiin levitykseen toukokuussa 2004, cd-rom-version odotetaan olevan saatavilla ja laskutuksessa vasta helmikuussa 2005.
(5)
Tähän toimeen myönnetyt jaksottamattomat maksumäärärahat ovat erääntyneet 31 päivänä joulukuuta 2004.
(6)
Tämän vuoksi on aiheellista rahoittaa 25 000 euron enimmäismäärään asti Euroopan unionin vuoden 2005 talousarvion budjettikohdasta 17.04.02 toimi cd-rom-version tuottamiseksi konferenssin asiakirjoista.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON PÄÄTTÄNYT SEURAAVAA:
Ainoa artikla
Euroopan unionin vuoden 2005 talousarvion budjettikohdasta 17.04.02 voidaan käyttää määrärahoja 25 000 euron enimmäismäärään asti loppumaksun suorittamiseksi komission 5 päivänä joulukuuta 2003 hyväksymän toimen ”eläinten hyvinvoinnista helmikuussa 2004 pidettyyn Maailman eläintautijärjestön maailmankonferenssiin liittyvän teknisen ja tieteellisen materiaalin julkaiseminen ja levittäminen cd-romin muodossa” puitteissa.
Tehty Brysselissä 28 päivänä helmikuuta 2005.

Labels: 12
13
19
5